Webcafe 03.11 . 2020 , 11 : 26 Американците решават кой ще е следващият президент на САЩ - настоящият държавен глава Доналд Тръмп или демократът Джо Байдън . След близо година на кампания , размяна на обвинения и сблъсък на визии , най - сетне кулминацията е на път да настъпи , а мнозина експерти наричат тази предизборна надпревара " Битката за душата на Америка " или " Сблъсъкът на двете Америки " . Проучванията показват , че Джо Байдън към момента е в по - силната позиция и има по - големи шансове за победа . Но социологията изигра лоша шега на Хилари Клинтън преди 4 години , вещаейки победата ѝ , само за да бъде отмъкната тя от Доналд Тръмп . На практика има само два варианта тази вечер , като и двата са напълно възможни , така че ще следим с интерес . Кои са основните неща за двамата кандидати за президент - научете в текстовете ни за Доналд Тръмп и за Джо Байдън . Освен за президент , американците ще гласуват и за подновяване на състава на Конгреса . Ще бъдат избрани 35 нови сенатори в 100 - местната горна камара . Подновен ще бъде и целият състав на 435 - членната долна камара на Конгреса . В момента демократите контролират Камарата на представителите , а републиканците - Сената , като изборите сега предоставят шанс за демократите те да придобият пълен контрол върху Конгреса , елиминирайки малкото мнозинство на републиканците в Сената . Основните погледи са вторачени в ключовите , но все още колебаещи се щати . От общо 230 милиона американци , които имат право на глас , до момента на изборния ден вече над 96 млн . души са дали своя глас в предварителното гласуване . 61 милиона от тях са го направили по пощата . Това са 68 % от всички гласували преди 4 години . Експертите очакват във вота да участват рекорден брой избиратели . Според професора в Университета на Флорида Майкъл Макдоналд , който е координатор на Проекта " Американски избори " , избирателната активност ще бъде около 65 % - най - висока от 1908 г . насам . Това само може да даде представа колко високо е вдигната летвата на залозите между двамата кандидати - крайноконсервативният Тръмп , който през последните 4 години шокира света с начина си на водене на политика , и Джо Байдън - човек , за чиято данъчна и външна политика все още има твърде много съмнения .